Covid-19

Vi vil så langt råd er holde åpent som vanlig for kundene våre! Unntaket foreløpig er at vi onsdager frem til påske stenger 16.00 pga mannskapsmangel.

Det er en veldig krevende situasjon for alle! Vi ønsker å bidra til minst mulig smitte i samfunnet, samt at vi
naturligvis har et fokus på å beskytte våre egne ansatte!

Vi ønsker likevel å hjelpe våre kunder så godt vi bare kan!

-Vi har økt fokus og frekvens på vask og desinfeksjon av berøringspunkter.
- Vi har satt opp hånddesinfeksjon rett innenfor døren, som vi ber alle benytte før de går videre inn.
- Av hensyn til persontetthet, og dermed økt smitterisiko, ber vi om at færrest mulig personer følger hvert dyr, aller helst kun én. I særskilte tilfeller vil vi selvsagt bidra til en god løsning.
- Dersom det er praktisk mulig er det ønskelig at man venter i bilen, eller ute, til vi er ledige for dere. Gi uansett beskjed til resepsjonen at dere er kommet! Merk: Venter dere ute må dere trekke godt vekk fra inngangsdøra!
- Vi avstår inntil videre fra håndhilsning!

- Dyr som bor i husholdninger med corona-KARANTENE (enten pga mistenkt, eller påvist smitte), skal ikke tas med til dyreklinikken uten at det er avtalt på forhånd. Ring oss og diskuter behovet for å komme inn.
Ikke-akutte tilfeller skal vente til husholdningen er ute av karantene. Ved avklart og avtalt behov for akutt
veterinærmedisinsk behandling skal dyret om mulig dusjes rett i forkant av besøket. Tørk dyret godt før avreise hjemmefra. Dyret skal ledsages til dyreklinikken av noen som ikke er omfattet av karantenen.

- Dersom du har feber, hoste, er kortpustet eller har andre symptomer fra luftveiene ønsker vi at du tar kontakt med oss FØR du kommer inn på dyreklinikken, selv om det ikke er konkret mistanke om Covid-19. I slike
tilfeller vil vi bestrebe å hjelpe deg, uten at du kommer inn på klinikken.

Så langt er det ikke noe som tyder på at det nye coronaviruset kan infisere kjæledyr, og gi sykdom hos dem.
I og med at viruspartikler kan overføres via overflater, ønsker vi likevel å innføre tiltak for å redusere risikoen for at Covid-19 smitter via pasienter til ansatte.

Vi oppfatter at det er viktig for dyrehelsen i Norge at dyreklinikkene ikke må
stenge, så vi gjør det vi kan for å beskytte både våre ansatte og deg som
kunde.

Minner vi om anbefalte hygienetiltak, og vi oppfordrer alle til å ringe oss om dere har spørsmål, heller enn å komme innom. Dette gjelder også om du skal ha en resept! Jo færre som møtes, også her, dess bedre!

Ta gjerne kontakt med oss om dere lurer på noe!